DIA MUNDIAL DI HYPERTENSHON TA PARA KETU NA KONOSE BO NUMBERNAN PASO PRESHON HALTU TA UN ENEMIGO SILENSIOSO - Gobièrnu di Kòrsou
Preshon haltu ta kousa mayó di hopi problema di salú i por hasta kondusí na atake selebral òf di kurason. E por afektá bo nirnan i den sierto kaso e ta kondusí na desensia. Preshon haltu ta un enemigu silensioso paso si bo no kue bo preshon no ta sa ku bo ten’é te na momentu ku bo haña un atake. P’esei ta importante pa bo laga kontrolá bo preshon.
For di e enkuesta nashonal ku Volkgezondheid Instituut Curacao (VIC) di Ministerio di Salú, Medio Ambiente i Naturalesa a hasi na 2017 ta indiká ku 21% di e personanan ta sufri di preshon haltu na Kòrsou, kual ta 19% bou di hende hòmber i 23% bou di e hende muhé. Tambe a keda publiká ku 2% a indiká ku nan ta sufri di problema króniko di kurason (3% hende hòmber/ 2% hende muhé) miéntras ku 2% a indiká ku nan tin problema ku nir (2% hende hòmber/2% hende muhé).
Riba potrèt, kome salú ta bon pa preshon.